Åse Rangnes Søvik

Åse Rangnes Søvik (1935–2010) var en norsk pedagog og billedkunstner født og oppvokst i Lofoten, bosatt i Isfjorden siden 1963. Hun arbeidet særlig med grafikk i teknikkene tresnitt, linosnitt, etsning og collografi, men også noe tegning. Som pedagog arbeidet hun ved Isfjorden barneskole i en årrekke "Åpner atelieret sitt" Romsdals Budstikke 9. september 2003.

Søvik har hatt flere separatutstillinger og deltatt på flere kollektive utstillinger, blant annet kunstnerjuryerte utstillinger, som Møreutstillinga,  Vestlandsutstillingen og Nordnorsken. Hun var medlem av Norske Billedkunstnere (NBK). Hun var med på å etablere Rauma Grafikkgruppe i Isfjorden, et verksteds samarbeide mellom henne, Halvard Hatlen og Gunn Morstøl. Utover ett felles verksted ble det en ganske aktivt utstillingsvirksomhet og møtepunkt for kunstinteresserte. Verkstedet hadde overnattingsmulighet og ble besøkt av mange tilreisende kunstnere fra hele Norden Ebbestad, Alf Vidar. "Grafikk-hus." Romsdals Budstikke 17. november 1995.Svanemyr, Kjetil. "Et hus fullt av kunst og folk." Åndalsnes Avis 26. november 1996. side 8.Thue, Hanna-Kari. "Spennende utstilling." Fylket 15. november 1997. Side 8.Knutsen, Kjell Ivar. "På treff i kunstnerhuset." Fylket 10. oktober 1998. Side 14.Aukan, Stig K. "Rauma Grafikkgruppe stiller ut." Romsdals Budstikke 24. februar 2001..

Søvik illustrerte boken om Nordlandshandelen fra Isfjorden med mange tegninger, samt omslagsbilde. Denne handelsvirksomheten var årsaken til at Isfjorden har blitt konfeksjonsindustriens vugge i Norge Søvik, Per Jarle; Søvik Edmund. "Nordlandshandelen. En særegen handelsveg i indre Romsdal gjennom 100 år." Isfjorden Bygdelag. 1986. 132 sider. ISBN 82-90393-20-2

Søvik hadde sine røtter i nordnorsk landskap og lynne, noe hennes bilder bar preg av. Foruten landskapsbilder kom den særegne nordnorske humor og ironi til uttrykk, ofte med en alvorlig undertone Eriksen, Rune. "Galleri Apotheket åpner Sommerutstilling." Vesterålen Online (www.vol.no) 26. juni 2010..

Åse Rangnes Søvik gikk bort den 3. desember 2010 og ble gravlagt fra Hen kirke i Isfjorden.

 Referanser  

 Eksterne lenker 
 Minneutstilling - Rauma grafikkgruppe - Åndalsnes Avis, september 2011
 Åpner atelieret sitt - Romsdals Budstikke, 9. september 2003

Kategori:Norske grafikere
Kategori:Norske tegnere
Kategori:Norske pedagoger
Kategori:Personer fra Vågan kommune
Kategori:Fødselsdato ikke oppgitt